另一方面，相對論亦都係喺呢個時期崛起嘅。嗰陣物理學界畀幾個謎團困擾住，其中一個係 Muon 粒子之謎：Muon 係一種特殊粒子，佢哋由地球地面以上幾公里嘅大氣層嗰度以超過光速 90% 嘅速度飛落地面。一般嚟講，Muon 粒子嘅半衰期（Half-life）淨係得嗰 2.197 微秒。根據古典物理學，如果一粒 Muon 粒子以光速 99% 嘅速度飛向地面嘅話，佢只會飛到 650 米左右－跟住喺下一刻佢就會消失。但係出乎意料嘅係，Muon 粒子依然可以飛到超過 650 米嘅距離而撞到落地球嘅地面－呢一點同古典物理學嘅預測唔夾。